
Бүген Татарстан Республикасы Президенты Рөстәм Миңнеханов Coca-Cola HBC AG башкарма директоры Зоран Богданович белән очрашты.

Очрашу Kazan Digital Week 2021 халыкара форумы чаралары кысаларында узды («Казан Экспо» мәйданчыгында).

Хезмәттәшлек нәтиҗәләре һәм спорт өлкәсендә зур вакыйгаларга ярдәм итү, инклюзив җәмгыятьне үстерү һәм яшьләргә ярдәм итү, шул исәптән 2022 елгы Уеннарны 2023 елга күчерү шартларында Махсус Олимпиада мирасы буенча алдагы планнар турында фикер алышынды.

Зоран Богданович калдыкларны аерым җыю, спортка ярдәм итү һәм инклюзив җәмгыятьне үстерү кебек төрле өлкәләрдә озак еллар дәвамында үзара файдалы хезмәттәшлек өчен рәхмәт белдерде. Ул билгеләп үткәнчә, җайлы инвестицион климатлы төбәкләрдә бизнес уңайлы шартларда тормыш сыйфатын яхшыртуга юнәлдерелгән бурычларны тормышка ашыра ала.
Рөстәм Миңнеханов Coca-Cola HBC AG башкарма директоры Зоран Богданович белән очрашты